Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 26/1997. (VII. 10.) MKM rendelethez]
Paragraph Index: 76

5. évfolyam Szókincs: 800 aktív és 400 passzív lexikai egység. Beszédértési készség A tanuló értse meg és kövesse a tanár utasításait. Alakuljon ki a közös csoportnyelv. Ismerje fel és értse meg új szövegkörnyezetben is a tanult szavakat, kifejezéseket. Legyen képes hosszabb szövegből, amelyben néhány, a megértést nem akadályozó ismeretlen szó is van, kiszűrni a fontos információkat megadott megfigyelési szempontok alapján. Értsen meg rövid, összefüggő szöveget a tanult témákban. Beszédkészség A tanulók kiejtésében ne legyenek megértést akadályozó hibák. Tudja az adott idegen nyelv hangjait helyesen képezni, kiejteni, a tanult szavakat helyes kiejtéssel és hangsúllyal használni. Törekedjen a különböző mondattípusokat helyes intonációval mondani. Közelítsen az anyanyelvi beszélő beszédritmusához. Nem verbális eszközökkel (gesztusokkal, mimikával) is kísérje mondandóját. Tudjon válaszolni a tanult témákkal kapcsolatban eldöntendő és kiegészítendő kérdésekre. Legyenek képesek párbeszédekben szerepeket eljátszani, a mintadialógust a korábban tanult nyelvi elemekkel variálni. 2001/28/II. szám Beszédükben helyesen alkalmazzák a tanult nyelvi fordulatokat, kifejezéseket. Memorizáljon és adjon elő közösen feldolgozott rövid szövegeket, párbeszédeket, verseket, dalokat. Legyen képes a tanult nyelvi elemek alapján elvárható szinten — képeket leírni, — képek alapján rövid történeteket elmondani, — személyeket, állatokat, tárgyakat röviden jellemezni, — információt, tájékoztatást kérni és adni, — a tanult témakörökben véleményt nyilvánítani, és azt megindokolni. Tudjon önállóan, összefüggően, mintaszöveg alapján beszélni a tanult témákban, a gyakorolt szövegtípusokban. Olvasásértési készség Ismerje a különböző szövegtípusok jellemzőit. Legyenek képesek a tankönyv, a munkafüzet és a feladatlapok néma értő olvasására, az utasítások megértésére. Ismerjen meg egy-egy, az életkorának megfelelő tartalmat hordozó és ezen a nyelvi szinten íródott rövidebb autentikus vagy adaptált olvasmányt. Legyen képes tanári bemutatás vagy magnóról való meghallgatás után ismert szavakat tartalmazó szöveget hangosan, helyes kiejtéssel és intonációval érthetően felolvasni. Legyen képes a szöveg lényegére, általános vagy speciális információkra irányuló olvasásra. Ismerje fel az egyszerűbb összetartozó lexikai egységeket. Gyakorolja a nyelvi szintjének megfelelő szótárak használatát. Írásbeli készség Legyen képes a tanuló a tanult szókincset és nyelvi szerkezeteket tartalmazó szövegek diktálás utáni leírására. Tudjon ismert hallott vagy olvasott szöveg alapján kérdésekre írásban egyszerű választ adni. Tudja az egyszerű mondat szórendjét alkalmazni és egyszerű mondatokat logikai kapcsolatok alapján, egybefűzni. Tudjon egyszerű mondatokat hiányzó szavakkal kiegészíteni. Tudjon egyszerű eseménysort önállóan leírni. Tudjon minta, illetve megadott szempontok alapján különböző típusú rövid, egyszerűbb szövegeket írni.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes